
Editoryal 


Tumitindi ang pagpapakatuta 
ni Macapagal-Arroyo 


inag-ibayo na ng rehimeng Macapagal-Arroyo ang kasunod . 
D na mga hakbang para palawakin at pataasin ang antas ng #f 
interbensyong militar ng US at pahigpitin ang kontrol sa V 

ekonomya at pulitika ng bansa. Puspusan ngayong ihinahabol ng W 
rehimeng US-Macapagal-Arroyo ang kagyatang pagpapatupad ng V f: 
mga pagbabago sa mga batas at patakaran ng Pilipinas upang lalong P 
magsilbi sa imperyalistang interes sa bansa. K 

Itinulak ng US na maaprubahan ang Mutual Logistics ; 
Support Agreement (MLSA) bago pa man matapos ang 
Balikatan 02-1 upang tiyakin ang permanenteng presensya 
ng mga tropang Amerikano sa bansa. 

Nakatakdang dumaan sa Pilipinas ngayong Agosto 
2 si US State Sec. Colin Powell upang madaliin ang 
pagpapatibay sa MLSA at buuin ang bagong mga 
plano para sa pagpapakat ng mga tropang Amerikano Jb. 
sa Pilipinas at pagbibigay ng suportang militar P. ; i 
sa rehimeng Macapagal-Arroyo. Upang matiyak in Ni 
na mapipirmahan ang kasunduan, pinatalsik gg” N | 
ni Macapagal-Arroyo si Bise Pres. Teofisto Y UN! 
Guingona bilang kalihim ng Department of i y 
Foreign Affairs (DFA). Hayagang tumutol si ki Ak i 
Guingona sa MLSA, sa iba pang patakaran M ) 
at kasunduang nagliligalisa sa interbensyong SW 
militar at sa bulag na pagsunod sa “digmang 
anti-terorista” ng US na sumasaklaw maging sa mga 
rebolusyonaryong pwersa. 

Sa ilalim ng MLSA, mas malayang makakapaglabas-masok 
anumang oras ang mga tropang Amerikano saan mang dako ng 
Pilipinas. Bibigyang-daan nito ang malayang pagtatayo ng US ng 


Inilalathala ng Komite Sentral ng Partido Komunista ng Pilipinas 


mga pasilidad para mag-imbak ng mga suplay, gamit 
at armas, kabilang na ang mga sandatang nukleyar. 
Dahil dito, mas epektibong magagamit ng US ang 
Pilipinas bilang lunsaran ng mga aksyong militar sa 
Asia-Pacific at iba pang bahagi ng mundo. 

Upang pag-ibayuhin ang mga operasyon at ang 
interbensyong militar ng US sa Pilipinas, ihinahabol 
ding maipatupad ang sumusunod na mga partikular 
na kaisahan: 

e paglulunsad ng pinagsanib na “kontra- 
terorismong” operasyong militar sa hilaga, gitna at 
timog Luzon na tatagal nang siyam na buwan (mula 
Oktubre hanggang Hunyo 2003), 

e pagsasanay sa Zamboanga City na lalahukan ng 
aabot sa apat na Light Reaction Company mula sa 
US Pacific Command, 

e pananatili ng 160 na tropang Amerikano sa 
Basilan lagpas sa Hulyo 31, 

e pagsama ng mga sundalo 
ng US sa mga operasyong 
kombat hanggang sa antas 
na mas mababa pa sa 
kumpanya, 

e pagpapatuloy ng “civic 
action” upang matiyak 
umano ang epektibidad ng 
mga kooperasyong militar 
ng US at Pilipinas. 

Ang mga ito ay pinagkaisahan mismo nina 
Macapagal-Arroyo at US Pres. George W. Bush 
noon pang Nobyembre 2001. Sinusugan ang mga ito 
at idinetalye sa pulong ng Mutual Defense Board 
noong Hunyo. 


H abang pinag-iibayo ang armadong interbensyon 
sa Pilipinas, puspusan ding iginigiit ng US ang 
lubusang pagbubukas ng ekonomya ng bansa sa 
anyo ng pagbabago sa reaksyunaryong konstitusyon 
at pag-aalis ng mga probisyong pumapatungkol sa 
pangangalaga sa pambansang patrimonya. 

Sa isang pahayag noong Hulyo 15, tahasang 
sinabi ni Frank Ricciardone, ambasador ng US 
sa Pilipinas, na hangad ng US na malansag ang 
anumang nalalabing proteksyon ng batas sa mga 
lokal na negosyo tulad ng paglimita sa dayuhang 
pamumuhunan sa 40% lamang ng kabuuang 
kapitalisasyon at ang pagbabawal sa mga dayuhan 
na mag-ari ng lupa. 

Bilang tugon, walang kahihiyang sinuportahan 
ito ni Macapagal-Arroyo at iginiit ang pagsa- 
sakatuparan ng mga batas at patakarang uma- 
alinsunod rito. 


SA LIKOD NG GARAPAL NA PAGPAPAKATUTA NI MACAPAGAL- 
Arroyo sa imperyalismong US ay ang hangarin niyang 
makuha ang katiyakang siya pa rin ang susuportahan 
nito sa halalang 2004. 

Ang walang kapantay na pagpapakatutang ito ang 
siya ring dahilan ng mabilis na pagkakahiwalay ni 
Macapagal-Arroyo sa mamamayan at nagsisilbing 
banta sa kanyang poder. Ngayon pa lamang, tuluy- 
tuloy nang dinaranas ni Macapagal-Arroyo ang bigwas 
ng paglaban ng mamamayan sa bawat pakanang lalong 
sumisikil sa ekonomya ng Pilipinas, lumalapastangan 
sa soberanya ng bansa at nagpapahirap sa samba- 
yanang Pilipino. 

PANGHIHIMASOK) Tratadong “kontra- 
terorismo” sa Asia, 
yuyurak sa soberanya 


Pinangangambahan ng mga 
myembro ng Association of 
Southeast Asian Nations (ASEAN)---pangunahin na, 
ang Indonesia at Vietnam---na gagamitin ng US ang 
isang tratadong “kontra-terorismo” sa pagitan nito 
at ng ASEAN bilang lisensya para manghimasok sa 
mga internal na usapin at yurakan ang soberanya 
ng mga bansa sa rehiyon. Dahil dito, isinasama ng 
mga taga-ASEAN sa tratado ang isang probisyon 
na rumerespeto sa mga prinsipyo ng pagkakapantay- 
pantay, teritoryal na integridad at di-panghihimasok 
sa mga lokal na usapin ng ibang mga bansa. Iginiit 
ng US, sa pamamagitan ni State Sec. Colin Powell, 
na tanggalin ang naturang probisyon upang hindi 
masagkaan ang anumang balak nitong aksyong militar 
sa rehiyon. Dahil sa presyur, pumayag ang mga taga- 
ASEAN na palabnawin ang probisyon at palitan ang 
salitang “rumerespeto” ng “kumikilala”. Pinirmahan 
ang kasunduan sa pulong ng ASEAN regional forum 
sa Brunei nitong Agosto 1 na dinaluhan ni Powell. 


Bilang ng tropang Amerikano 
sa bansa, lumalaki 


Mananatili sa Pilipinas hanggang Oktubre ang 
160 US Special Forces na kalahok sa Balikatan 
02-1. Maiiwan sila sa Basilan at Sulu upang tuluy- 
tuloy na makapaglunsad ng mga pinagsanib na 
operasyong militar sa ngalan ng “pangmatagalang 
tulong pangseguridad” . Taliwas ito sa naunang 
pahayag ng mga upisyal-militar ng US na mga 
inhinyerong nabal (Seabees) lamang ang mananatili 
sa bansa upang tapusin ang nasimulang mga 
“proyektong konstruksyon”. Sa katunayan, tanging 
ang 355 Seabees na dumating noong Mayo ang 
umalis sa Basilan nitong Hulyo 31. Ang programa 
para sa “pangmatagalang tulong pangseguridad” 
ay isa sa mga pinagkasunduan noong pulong ng 
Mutual Defense Board noong Hulyo. Kaugnay nito, 
nakatakdang ipwesto ang may 900 pang sundalong 
Amerikano sa Zamboanga at Cebu. 

Liban sa mga tropang ito, umaabot sa 1,700 

aktibong tropang Amerikano ang umaaligid sa mga 
dating base militar ng US sa Clark at Subic sa 
Central Luzon. Noong Hulyo 17-28 naman, 1,400 
sundalong Amerikano ang lumahok sa CARAT 
2002, isang nabal na pagsasanay na isinagawa sa 
Subic at Cavite. 


Peace caravan, dumating 
sa Zamboanga City 


Dumating sa Zamboanga City ang may 1,200 
delegado ng Lakbay Kalinaw People's Caravan nitong 
Hulyo 31. Ang people 's caravan, na pinamunuan ng 
BAYAN at OUT-Now, ay itinaon sa nakatakdang 
pagtatapos ng Balikatan 02-1. Nagsilbi rin itong 
rurok sa isang-linggong aktibidad na isinagawa ng 
Bayan Muna, International Solidarity Mission at 
iba pang makabayang organisasyon sa Basilan at 
Sulu. Nilayon ng mga demonstrador na dalhin ang 
kanilang protesta sa harap ng Southern Command 
kung saan nakabase ang mga sundalong Amerikano 
ngunit mahigpit itong ipinagbawal ng AFP. Iba't 
ibang maruruming taktika ang ipinakana ng Southcom 
at iba pang reaskyurnaryong pwersa upang antalain 
at guluhin ang peace caravan. 


Sibilyan, binaril ng Amerikanong sundalo 
sa Basilan 


Pinaiimbestigahan ngayon ng mga repesentante 
ng Bayan Muna ang walang pakundangang pagbaril 
ng isang Amerikanong sundalo nitong Hulyo 24 sa 
isang sibilyang nangngangalang Buyong-buyong 
Isnijal sa Barangay Bato-bato, Tuburan, Basilan. 
Ayon sa mga saksi, sinalakay ng mga sundalo 
mula sa 18th IB ang bahay ng mga Isnijal, kasama 
ang tatlong Amerikano, upang arestuhin si Isnijal, 
na inaakusahang myembro ng Abu Sayyaf. Sa 
sinumpaang salaysay ni Judaira Isnijal, ang 
asawa niyang si Buyong-buyong ay bigla na 
lamang binaril ni Reggie Lane, isang sundalong 
Amerikano. Kinabukasan, dali-daling pinauwi 
sa US si Lane. 


sundan sa “Panghihimasok”, pahina 4 


Pinulot sa basurahan 


A= garapalang panunuyo ng 
rehimeng Macapagal-Arroyo 
sa mga labî ng mga nakaraang 
rehimen, laluna ng naitakwil na 
mga rehimeng Marcos at Estrada, 
ay muling nagpapatunay na bulok- 
sa-kaibuturan ang reaksyunaryong 
pulitika at ang mga partidong 
nagtataguyod nito. 

Kamakailan lamang, pormal 
nang tumawid tungo sa partido ni 
Macapagal-Arroyo si Sen. Blas 
Ople. Matapos ang mahabang 
pagpapakipot, sinunggaban nito 
ang binakanteng pusisyon ni 
Bise Pres. Teofisto Guingona 
bilang kalihim ng Department 
of Foreign Affairs (DFA). Bago 
ito, sinuyo rin ni Macapagal- 
Arroyo at pinangakuan ng mga 
pusisyon sina Jaime Policarpio 
at ang magkapatid na Ronaldo 
at Ricardo Puno—pawang mga 
alipures ni Estrada at nagsilbi rin 
sa diktadurang Marcos. 

Si Ronaldo Puno ay dating 
kalihim ng Department of Interior 
and Local Government (DILG) 
ng gubyernong Estrada. Siya 


“Panghihimasok” mula sa pahina 3 


Pilit na itinatanggi ng AFP 
at ng embahada ng US ang 
pagkakasangkot ni Lane sa insi- 
dente at pinalalabas na “pro- 
paganda? lamang ito ng mga 
militanteng kongresista. Pinaako 
pa nila sa isang Pilipinong sundalo 


ang naging pangunahing 
estratehista sa eleksyon, 
eksperto sa psywar at 
opereytor sa pandaraya 
nina Marcos, Ramos 
at Estrada. Nasangkot 
siya sa bilyun-bilyong 
pisong mga anomalya 
kaugnay ng drug- 
testing at pagbili ng 
mga posas, baril at 
radyo ng PNP. Si 
Ricardo Puno, nakatatandang 
kapatidni Ronaldo, ang naging 
tagapagsalita ni Estrada. Si Poli- 
carpio, estratehista ni Estrada 
at isa sa pinakamalalapit niyang 
kaibigan, ay itinalagang presidential 
legislative liaison officer sa ilalim 
ng dating rehimen. Sangkot siya sa 
kasong korapsyon ni Estrada. 

Lumipat na rin sa adminis- 
trasyon nitong ikatlong linggo 
ng Hulyo si Robert Jaworski, 
dating basketbolista, at kilalang 
maka-Estrada. Sa paglipat niya 
ay nakuhang muli ng kampo ni 
Macapagal-Arroyo ang mayorya 
sa Senado. 


ang krimen. Dali-daling siniraan 
ni Macapagal-Arroyo ang mga 
nagsagawa ng fact- finding mission. 
Tinawag niya itong mga mga 
komunista at “tagapaglabag ng mga 
karapatang-tao” . 

Isinagawa nina Rep. Satur 
Ocampo at Liza Masa ng Bayan 
Muna, kasama ang International 


Ang pagkan- 
dili ng rehimen 
sa mga persona- 

heng ito at ang 

kanilang pagpapalipat-lipat sa 
alinmang naghaharing paksyon 
ay nagpapatampok sa bulok 
na pulitika ng reaksyunaryong 
sistema. May espesyal na interes 
si Macapagal-Arroyo sa kanila, 
laluna kay Ronaldo Puno, dahil 
sa inaasahang magagawa nilang 
salamangka sa eleksyong presi- 

densyal sa 2004. 

Dahil sa pakikiapid sa mga perso- 
nahe ng rehimeng Marcos at Estrada, 


sundan sa “Pinulot...”, pahina 5 


Solidarity Mission (ISM), ang 
fact-finding mission kaugnay ng 
mga paglabag sa karapatang-tao sa 
ilalim ng Balikatan 02-1. Ang ISM 
ay binubuo ng mga tagapagtaguyod 
ng kapayapaan at karapatang-tao, 
mambabatas, akademiko, artista at 
kinatawan ng mga organisasyon ng 
mamamayan. 

Vigilantismo sa Davao, dadalhin 
sa pambansang antas 


MM We: galing!” ang buong 
paghanga ni Gloria 
Macapagal-Arroyo kay Rodrigo 


matatag na lider sa kampanya 
sa pagsugpo ng kriminalidad 
sa bansa. Subalit anumang pag- 
aasta, hindi niya mapagtatakpan 


ibayong lumala ang mga paglabag 
sa karapatang-tao, kabilang ang 
pagdami ng mga sinasalbeyds 
(tingnan ang kaugnay na balita 


Duterte, maton at kasalukuyang 
meyor ng Davao City, nang 
ipagmalaki niya ang pagsalbeyds 
sa mga suspetsadong kriminal at 
igiit na iyon ang wastong paraan 
upang makamit ang kaayusan at 
kapayapaan. 


Itinalaga ni Macapa- 


gal-Arroyo si Duterte noong 
Hulyo 9 bilang tagapayo sa 


kampanya laban sa kri- 

men. Tanda ito ng pagsuporta 

ni Macapagal-Arroyo sa paraan 
ni Duterte ng pagpapasalbeyds 
ng mga pinagsususpetsahang 
kriminal sa Davao City sa 
pamamagitan ng mga iligal 


sa pahina 17). Tinatarget nito, 
sa pangunahin, ang mga lider 
at myembro ng Bayan Muna, 
mga aktibista at mga ordi- 
naryong mamamayang 
pinaghihinalaang tagasu- 
porta ng rebolusyonaryong 
kilusan. Ang karapatan 
ng mga Pulang mandirigmang 
nabihag o wala nang kakayahang 
lumaban ay lansakan ding niyu- 
yurakan. 


Sa tahasang pagkiling ni 
Macapagal-Arroyo sa pana- 
nalbeyds, at sa diumanong 
pagbibigay-prayoridad ng rehi- 


na death squad. Walang kahi- 
hiyang itinataguyod ni Macapa- 
gal-Arroyo ang duguang rekord 
ni Duterte ng pagsagasa sa mga 
karampatang proseso at pagyurak 
sa mga karapatang-tao. 

Nais ni Macapagal-Arroyo 
na umastang isang matapang at 


ang katotohanang ang 
mga utak ng pinakamalalaking 
sindikato ng krimen ay mismong 
matataas na upisyal ng militar, 
pulisya at burukrasyang sibil. 
Hindi na rin bago, kung 
tutuusin, ang pag-aastang ito. Sa 
ilalim ng kasalukuyang rehimen, 


men na mabigyang-pwersa at 
patunayan ang bagong islogan 
niyang “malakas at matatag na 
republika”, tiyak na lalo pang 
dadami ang bilang ng lansakang 
paglabag sa karapatang-tao at 
ang pagtindi ng militarisasyon sa 
buong kapuluan. 


“Pinulot...” mula sa pahina 4 


lalong nahihiwalay sa pulitika si Macapagal-Arroyo. 
Tinalikdan siya ng Council for Philippine Affairs (COPA) 
at lumaki ang lamat sa kanyang pakikitungo kahit sa 
mga oportunistang NGO. 

Sa desperasyong salagin ang mga batikos sa 
kanya, pumuputak ngayon si Macapagal-Arroyo 
at kaliwa’t kanang nagbabansag sa kanyang mga 
kritiko. Tinawag niyang “anay” ang COPA na 
sumisira diumano sa pagkakaisa at katatagan ng 
kanyang gubyerno. Pinaringgan din niya ang mga 

progresibong pwersa tulad ng BAYAN at Bayan 
Muna sa pagsabing “komunista” na lamang ang 
hindi nasisiyahan sa kanyang pamamalakad. 

Si Macapagal-Arroyo na rin ang naglalantad 
sa sarili at sa kabulukan ng kabuuang reak- 
syunaryong pulitika sa bansa. Nang hingan 
siya ng paliwanag kung bakit niya kinuha ang 
reaksyunaryong oposisyunistang si Ople bilang 
kalihim ng DFA, sinabi niyang “kailanman ay 
hindi naman prinsipyo ang umiral na batayan 
ng pagkakahati ng mga partidong pulitikal” sa 
bansa. 


Naghihingalo 
ang sistemang 
pangkalusugan 

sa bansa 


indi tinatamasa ng mayorya ng Ķ 

mamamayang Pilipino ang karam- 4 
patang serbisyong pangkalusugan dahil 
sa komersyalisasyon at burukratikong 
katiwalian. 

Maraming Pilipino ang namamatay 
dulot ng mga kumplikasyon mula sa 
pinakakaraniwan at madaling gamuting sakit tulad 
ng trangkaso, tigdas, altapresyon at sakit sa baga. 
Marami sa mga nagkakasakit ang hindi na umaabot 
sa mga ospital at hindi na nabibigyan ng anumang 
atensyong medikal. 

Ang pinakamabibigat na suliraning bumabayo 
sa sistemang pangkalusugan ay sanhi ng patuloy na 
pagpapatupad ng reaksyunaryong rehimen ng mga 
kontra-mamamayang patakarang nakapaloob sa Health 
Sector Reform Agenda (HSRA) at Executive Order 
102 (EO 102) na sinimulan ng rehimeng Estrada. 
Sa balangkas nito, tuluy-tuloy na binabawasan ang 
kakayahan ng DOH na maghatid ng serbisyong pang- 
kalusugan at ipinapasa sa pribadong sektor at mga 
lokal na pamahalaan ang pangangasiwa rito. 


KAKARAMPOT NA ALOKASYON PARA SA KALUSUGAN. 
Tuluy-tuloy ang pagbawas ng badyet para sa 
serbisyong pangkalusugan nitong mga nakaraang 
taon: 2.58% (P11.3 bilyon) lamang ng pambansang 
badyet ang inilaan sa kalusugan noong 1999, noong 
2000 ay 2.26% (P10.2 bilyon) at 2.08% (P13.64 
bilyon) noong 2001. 

Ang mistulang paglaki sa halagang inilaan sa 
kalusugan (P14.52 bilyon) ay dahil lamang sa paglaki 
ng kabuuang badyet ng gubyerno ngayong taon. 
Katunayan, ibayo pang lumiit ang bahagi nito sa 
kabuuan (1.8%). Pinakamalalaking bahagi pa rin 
ng pambansang badyet ang inilaan ng rehimeng 
Macapagal-Arroyo sa bayad-utang (P359.8 bilyon) at 
sa militar (P60.24 bilyon). 


DEBOLUSYON. Kasabay ng pagpapatupad ng Local 
Government Code noon pa mang 1991 ay inumpisahan 
na ang debolusyon o pagpasa ng DOH ng 
responsibilidad sa serbisyong pangkalusugan sa mga 
lokal na pamahalaan. Layunin diumano nitong ilapit 
ang serbisyong pangkalusugan sa mamamayan. 

Noong nakaraang Oktubre, 72 na lamang sa 616 
pampublikong ospital sa bansa ang hawak ng DOH. 
Dahil sa kakulangan sa pondo, hindi na namantine at 
bumagsak ang serbisyo ng mga ospital na napasakamay 
ng mga lokal na pamahalaan. Samantala, sangkapat 
na lamang ng lahat ng barangay sa Pilipinas ang 
mayroong health center. Kadalasa'y sarado ang mga 
ito at karaniwa'y salat sa gamit, gamot at istap. Kasabay 
ng debolusyon ng mga serbisyong pangkalusugan ang 
debolusyon din at paglawak ng katiwalian sa kamay ng 
mga lokal na burukrasya. Nagdulot ito ng pagkawasak 
ng paghahatid ng kalingang pangkalusugan at lalong 
paglayo nito sa mamamayan. 


KORPORATISASYON. Patuloy na itinutulak ng rehimeng 
Macapagal-Arroyo ang mga pampublikong ospital 
na pataasin ang kita upang gawing “de-kalidad” at 
kumikita bilang “korporasyon” ang lahat ng mga 
ito pagsapit ng 2010 hanggang 2015. Ihinahabol 
ng rehimen na gawing korporasyon ang humigit- 
kumulang 20 mayor na pampublikong ospital sa 
bansa bago matapos ang taong ito (tingnan ang 
talaan). Kaakibat nito ang komersyalisasyon at 
pagtungo sa pribatisasyon ng mga pampublikong 
ospital. 

PAGLALA NG KALAGAYAN NG MGA 
MANGGAGAWANG PANGKALUSU- 
GAN. Nananatiling kalunus-lunos 
ang kalagayan ng may 74,000 
pampublikong manggagawang 
pangkalusugan sa ilalim ng 
kasalukuyang rehimen. Napakaliit 


ment Authority (NEDA) na 
P15,042 na minimum na buwanang 
sahod na kinakailangan ng isang 
anim-kataong pamilya. Dulot ng 
pagkaltas sa badyet at stream- 
lining ng sektor, kadalasa”y pinag- 
tatrabaho sila nang lampas sa 

walong oras bawat 


araw o sa takdang 


Ilan sa mga ospital na ihinahabol 
na ikorporatisa ngayong 2002: 


East Avenue Medical Center 
Quirino Memorial Medical Center 


trabaho nang walang 
bayad dahil sa kakula- 
ngan sa tao. 
Pinagdurusahan 
ng mga manggaga- 


Rizal Medical Center 


National Children's Hospital 
Philippine Orthopedic Center 
Jose R. Reyes Memorial Medical Center 
Jose Fabella Memorial Hospital 
Mariano Marcos Memorial Medical Center 
Western Visayas Medical Center 
Cotabato City Medical Center 
Zamboanga City Medical Center 


wang pangkalusugan 
ang kasalatan sa 
kagamitan para sa 
proteksyon laban sa 
mga peligro ng mga 
gawain sa ospital, 
ang mga sira at 
nabubulok na pasi- 
lidad at matinding 
kakulangan sa gamot. 


ng buwanang kinikita ng mga 
utility worker (P4,975.70), mga 
nars (P6,664.11) at medical officer 
(P11,635.00) kumpara sa taya 
ng National Economic Develop- 


Malaking banta sa 
kanilang seguridad 
sa trabaho ang tuluy-tuloy na 
pag-streamline, pagsasanib o 
pagsasara ng mga pampublikong 
ospital at mga upisina at serbisyong 
pangkalusugan. Sinusupil din 


ang karapatan sa malayang pag- 
papahayag at pag-oorganisa sa 
sarili. 

Bunga nito, marami sa kanila 
ang napipilitang mangibang- 
bayan. Katunayan, umabot na 
sa 150,000 Pilipinong nars ang 
nagtatrabaho sa labas ng bansa. 
Dahil sa pangako ng mas mataas 
na kita at mas kaaya-ayang 
mga kundisyon sa paggawa, 
hindi mapipigilan ang tuluy-tuloy 
at maramihang paglikas ng 
mga propesyunal at iba pang 
manggagawang pangkalusugan 
mula sa bansa. 


NOON PA MANG 1993, INIUTOS 
ng World Bank (WB) sa mga 
gubyerno ng mga malakolonya na 
bawasan ang pampublikong gastos 
sa serbisyong pangkalusugan 
at hikayatin ang pribatisasyon 
ng mga serbisyong medikal at 
mga segurong pangkalusugan. 
Ginagawa nitong kalakal ang 
kalusugan. At ang kalingang pang- 
kalusugan ay ginagawa nitong 
larangan para sa pagpapayaman. 
(Tingnan din kaugnay na artikulo sa 
Setyembre 2000 isyu ng AB). 


HABANG TULUY-TULOY NA 
binabawasan ng rehimen ang 
badyet sa kalusugan, ipina- 
ngangalandakan nitong sa pama- 
magitan ng National Health Insu- 
rance Program (NHIP, dating 
Medicare) o Philhealth ay 
nagagarantiyahan ng serbisyong 
pangkalusugan ang taumbayan. 
Sa pamamagitan diumano ng 
Philhealth, matutugunan ang 


Philhealth, instrumento para sa pagkakamal ng tubo 


batayang gastusin para sa 
serbisyong medikal ng duma- 
raming Pilipino. 

Ngunit sa katunayan, ang 
tanging habol ng Philhealth 
ay makapagkamal ng tubo 
mula sa kakarampot na kita ng 
ordinaryong mga manggagawa 
at kawani. Ang mga kawani 
ng gubyerno, na awtomatikong 
saklaw nito, ay obligadong mag- 


bayad rito sa pamamagitan ng 
direktang pagkaltas sa sahod. 
Ineengganyo nito ang mga 
manggagawa ng mga pribadong 
kumpanya na maglaan ng bahagi 
ng kanilang mga sahod buwan- 
buwan (katulad ng SSS). Subalit 
sa bawat pisong “kontribusyon”, 


sundan sa “Philhealth...”, p.7 

Pakikibaka sa Tala Leprosarium, 


nagpapatuloy 


ng Dr. Jose Rodriguez Memorial Medical 

Hospital and Sanitarium (mas kilala bilang 
Tala Leprosarium) ay sumasaklaw sa 130 
ektarya sa loob ng Tala Estate. Ang 
kabuuan ng 7,000 ektaryang Tala 
Estate ay sumasaklaw sa tatlong 
barangay ng Caloocan City. 

Ang Tala Leprosarium ay isa sa walong 
ospital sa buong bansa para sa mga pasyenteng 
may ketong. Sa kagyat na paligid ng ospital 
nakatira ang may 3,000 leproso at pamilya 
nila. Mayroon itong 30 doktor at 74 na nars 
na naglilingkod sa mga maysakit. May 230 iba 
pang regular na kawani at 220 patient assistant 
o pasyente at kamag-anak nilang nagsisilbing 
taguyod sa ospital. 

Ang mismong leprosaryum na may kapasidad 
para sa 2,000 kama ay balak itransporma bilang 
isang general hospital na may kapasidad para sa 
200 kama. Sadyang tatalikdan na ng gubyerno ang 
tungkulin nitong ibigay ang kinakailangang serbisyo 
sa mga pasyente at pamilya nila. Dahil sa proyekto, 
mawawalan din ng trabaho ang mga doktor, nars, 
kawani at mga patient assistant ng ospital. Nasimulan 
at nagtutuluy-tuloy na ang konstruksyon ng general 
hospital. 


TUTULAN A 
PRIBATISASYON 
NG TALA! 


May banta rin 
ang malawakang 
dislokasyon sa komu 
nidad bunga ng pla- 
nong kumbersyon ng 
70 ektarya nito sa isang 
proyektong pabahay 
ng National Housing 
Authority. Ang lupaing 
ito ay deklaradong reser- 
basyon para maipama- 
hagi sa mga pasyente at 
pamilya nila sa bisa ng 
Proclamation No. 843 
ng 1971. Subalit may 
pumalit nang bagong batas na pabor sa pribatisasyon 
at kumbersyon ng lupain tungong komersyal. Tutol 
dito ang mamamayan ng Tala, dahil mapalalayas ang 
mga residente ng komunidad na karamihan ay 20-30 
taon nang naninirahan dito. Noong Mayo 15, giniba na 
ang mga bahay ng 82 pamilya sa isang sityo. 


Tinukoy din ng lokal na pamahalaan sa Caloocan 
na growth area ang Tala. Umano'y pinakapabo- 
rableng lugar ito ngayon sa Metro Manila upang 
pagtayuan ng negosyo. Kailangan diumanong 
paunlarin ang lugar para makaengganyo ng mga 


“Philhealth...”, mula sa pahina 6 


P0.22 lamang ang napupunta sa 
gastos pangkalusugan ng mga 
myembro at benepisyaryo. Ang 
natitira'y dumidiretso sa tubo. 


Kinakasabwat ng Philhealth 
ang mga health maintainance 
organization (HMO). Kara- 
mihan sa mga ito ay mga 
dayuhang pribadong kumpanya 
gaya ng Phil. American Gen. 
Insurance Co. (Amerikano) at 


Sun Life Assurance Company 
of Canada, na nagpapabayad 
para sa tuluy-tuloy na ser- 
bisyong medikal sa loob ng 
isang takdang panahon. Hindi 
nababawi ng mga myembro ang 
halagang ipinapasok nila kahit 
hindi magamit ang serbisyo. Sa 
maraming kaso, sinasalungat ng 
mga HMO ang payong medikal 
ng mga doktor at binabarat 
ang mga serbisyong ibinibigay 
sa mga pasyente para lamang 


makatipid at matiyak ang mala- 
king tubo ng kumpanya. 

Isa sa mga probisyon ng HSRA 
ang pagpapalawak sa saklaw ng 
Philhealth, dahil sinusuhayan 
nito ang ganap na pagtalikod 
ng gubyerno sa responsibilidad 
na magbigay ng serbisyong 
pangkalusugan sa mamamayan. 
Tinutugunan din nito ang pata- 
karan ng IMF-WB na bawasan 
ng gubyerno ang gastos sa mga 
serbisyo sosyal. 

dayuhang negosyo. Balak ding ilipat dito ang city 
hall ng Caloocan. 

Noong unang linggo ng Hulyo, limang araw na 
nagpiket sa tapat ng leprosaryum ang mga pasyente, 
pamilya nila, mga apektado sa komunidad at iba pang 
tagasuporta. Iginiit nila ang paglaban sa pribatisasyon 
at komersyalisasyon ng ospital, kumbersyon ng lupain 
at iba pang kaugnay na usapin. Mula pa 1999, taun- 
taong nagkakampo ang mga leproso, ang kanilang 
mga pamilya at iba pang apektado upang ipaglaban 
ang kanilang kapakanan. Noong Pebrero 2000, 
napagtagumpayan nilang maitaas ang arawang badyet 
sa pagkain ng bawat pasyente mula P35 tungong 
P50. 


“LIPOL NA ANG KETONG SA PILIPINAS!” 

Idinikta ng International Monetary Fund at World 
Bank sa gubyerno na dapat magbawas ng pondo 
para sa serbisyong panlipunan upang patuloy na 
makapangutang. Bilang tugon dito, inilabas ng 
gubyernong Estrada ang Executive Order 336 na 
malisyosong nagdeklara na nalipol na ang ketong sa 
Pilipinas. Hindi na umano nakababahala na 63 na 
lamang sa bawat isang milyong Pilipino ang may 
ketong. Anang gubyernong Estrada, mula 38,570 
rehistradong pasyente noong 1986, naging 8,746 ito 
noong 1997 at napagaling ang 88,117 sa loob ng 13 
taon mula 1986. 

Para umayon sa EO 336, sistematikong pinaliit ang 
bilang ng mga may ketong. Sinuhulan ng P10,000 ang 


Ang ketong o HANSEN's DISEASE ay isang 
nakahahawang sakit na dulot ng mikrobyong 
Mycobacterium leprae. Inaatake nito ang balat, 
nerbo, baga, mata, daliri at iba pang bahagi 
ng katawan. Noong 1997, may 1.2 milyon 
ang naitalang taong may ketong sa buong 
mundo. Malaking bahagi nito ay konsentrado 
sa Southeast Asia. Nahahati sa dalawa 

ang mga leproso--mga may malubhang 
impeksyon (multibacillary patients) at mga 
may di malubhang impeksyon (paucibacillary 
patients). 

Noong huling bahagi lamang ng dekada 
1940 natuklasan ang gamot para rito. Maaari 
na ngayong magamot ito sa loob ng 12 
buwan. Ang pasyenteng mahigit isang linggo 
nang ginagamot ay wala na ring peligrong 
makahawa. 

ilan upang magpadeklarang di na pasyente. May mga 
binantaan pang palalabasin sa ospital nang walang 
tatanggaping kabayaran kung di magpapadeklarang 
magaling na. Pinauuwi na ang iba pa at idinedeklarang 
discharged na sa ospital. Ipinapadala sa leprosaryum 
sa Bikol ang iba. Sa halos 3,000 pasyente sa Tala, 900 
na lamang ang aktwal na rehistrado bilang pasyente. 

Sa kabila ng EO 336, tuluy-tuloy pa rin ang 
pagtanggap ng gubyerno ng pandaigdigang ayuda 
para sa paggagamot ng mga may ketong. Noong 2000, 
halimbawa, tumanggap ang gubyerno ng 5150,000 
mula sa American Leprosy Missions, at 5410,200 
naman noong 2001. Ginagamit na lamang ang listahan 
ng mga rehistradong pasyente para manghuthot ng 
ayuda mula sa ibayong dagat. 

Ang rehimeng Macapagal-Arroyo ay walang 
ginagawa upang resolbahin ang suliranin sa Tala 
at sa katunaya'y inendorso nito ang proyekto. 
Ipinagpapatuloy lamang ng rehimen ang pang-aapi sa 
mga leproso at sa mamamayan sa Tala. 


MGA ISYU SA LOOB NG LEPROSARYUM 

Samantalang pangunahing suliranin ng mga 
pasyente sa Tala ang pagsasara ng leprosaryum, 
problema rin nila ang kapabayaan at pang-aapi sa 
kanila sa loob ng leprosaryum. Wala silang sapat na 
gamot, pagkain at iba pang batayang pangangailangan. 
Isang partikular na usaping patuloy na tinututulan 
ng mga pasyente at pamilya nila ang pagrarasyon ng 
bulok na karne at isda sa kanila. Ang mga patient 
assistant na 20-30 taon nang naglilingkod sa ospital 
ay napagsasamantalahan din sa pamamagitan ng 
pagbibigay sa kanila ng P15 lamang na sahod kada 
araw. 


TULOY ANG PAGLABAN 


Hindi na humihingi ng awa ang mga pasyente at 
mga pamilya nila. Namulat sila sa katotohanan na 
sa pamamagitan lamang ng kanilang sama-samang 
pagkilos malalabanan ang pang-aapi sa kanila. 
Marapat nilang lubusin ang iba't ibang anyo ng 
sama-samang pagkilos, palawakin at konsolidahin 
ang kanilang hanay habang itinataas ang antas ng 
paglaban at militansya kasama ng iba pang sektor ng 
lipunan. Sa gayon, makikilala ang Tala hindi bilang 
komunidad ng mga taong may nakahahawang sakit, 
kundi bilang isang komunidad na may maningning 
na kasaysayan ng nakikibakang mamamayan. 


Pagpapasara sa 10 ospital 


[naagrabyado 
ang masa sa Isabela 


NDN 
NaS i 


L along mapagkakaitan ng batayang serbisyong 
pangkalusugan ang mahigit 430,000 mamamayan 
sa Isabela dulot ng napipintong pagsasara ng 10 
maliliit na pampublikong ospital sa prubinsya. Sa 
pamamagitan ng Memorandum No. 6, Series 2002, 
nag-utos ang pamahalaang prubinsyal na “isanib” 
na lamang sa mga pandistritong ospital ang 10 dahil 
kulang umano ang pondo ng lalawigan para imantine 
ang mga ito. Panimulang hakbang ito sa unti-unting 
pribatisasyon ng naturang mga ospital. 

Mahigit 260 malalayong barangay ang sineser- 
bisyuhan ng nasabing mga ospital (tingnan ang 


talahanayan). Ang pagsasara ng mga ito ay 
mangangahulugang mapapalayo ang mga residenteng 
karamiha'y magsasaka kapag nangailangan sila 
ng atensyong medikal. Sa kaso ng Dinapigue, ang 
magiging pinakamalapit na ospital ay sa bayan na ng 
Palanan, isa't kalahating oras na byahe sa dagat. 

Sinasabi ng pamahalaang prubinsyal ng Isabela 
na kinakailangan ang hakbanging ito para mamo- 
dernisa ang serbisyong pangkalusugan sa lalawigan. 
Matutugunan lamang umano ang pangangailangan 
para sa ispesyalisasyon at makabagong kagamitan 
kung dito ibubuhos ang kulang na pondo. 

Binabatikos ng prubinsyal na tsapter ng Alliance of 
Health Workers (AHW ) ang ganitong pangangatwiran 
dahil lihis ito sa pangangailangan ng nakararaming 
mga taga-Isabela sa kasalukuyan. Anang AHW, 
batayang serbisyong pangkalusugan ang kailangan 
ng higit na nakararaming mamamayan. 

Ayon naman sa Danggayan dagiti Mannalon ti 
Isabela (DAGAMI,, isang prubinsyal na samahang 
magsasaka, limitado na nga at atrasado ang serbis- 
yong panlipunang nakaaabot sa mga magsasaka 
sa lalawigan, nais pa ito ngayong putulin nang 
tuluyan. 

Bukod sa malinaw nang pagpapabaya sa 
kalusugan ng mga magsasaka, ang pagsasara ng 10 
ospital ay magreresulta rin sa pagkakatanggal ng mga 
manggagawang nagtatrabaho sa mga ito. 

Ang kakulangan sa pondo na siyang idinadahilan 
ng pamahalaan ng Isabela sa pagpapasara 

Mga ospital na ipinasasara ng pamahalaang prubinsyal ng Isabela 


Ospital 


E. Marasigan Municipal Hospital 

San Antonio Municipal Hospital 

San Mariano Medicare & Community Hospital 
Jones Medicare & Community Hospital 

San Guillermo Emergency Hospital 

Quezon Emergency Hospital 

Quirino Medicare & Community Hospital 
Dinapigue Emergency Hospital 

Faustino Dy Memorial Hospital 

Tumauini District Hospital 


Blg. ng barangay 
na sineserbisyuhan 


Sta. Maria 
Ilagan 

San Mariano 
Jones 

San Guillermo 
Quezon 
Quirino 
Dinapigue 
Cauayan 
Tumauini 

Programang GMA 50 


Bigong solusyon sa malalang suliraning 
pangkalusugan ng mamamayan 


U pang tupdin ang pangako ni Gloria Macapagal- 
Arroyo sa kanyang unang State of the Nation Address 
na ibaba umano ang presyo ng mga gamot nang 50%, 
inilunsad ng Department of Health (DoH) ang GMA 
50. Layunin ng programang ito na tiyaking laging may 
mga gamot na abot-kaya, mataas ang kalidad, ligtas at 
epektibo lalo na para sa nakararaming naghihirap na 
mamamayan. 

Ngunit tulad ng iba pang pangako sa kanyang unang 
SONA, bigo si Macapagal-Arroyo na ibaba ang presyo 
ng mga gamot. 


PAKITANG-TAONG SOLUSYON. Ang tanging hakbangin ng 
GMA 50 para umano'y lutasin ang problema ng mahal 
na gamot sa bansa ay ang importasyon ng murang 
mga gamot. Sa ilalim ng programang ito, aangkat 
ng mga murang gamot ang Department of Trade 
and Industry (DTI), na siya namang ipagbibili sa 
mga pampublikong ospital at maliliit na botikang 
itatayo ng gubyerno, ang Botika ng Masa. 

Noong Marso, umabot sa P21.5 milyon 
ang halaga ng mga murang gamot na inangkat 
ng DTI mula sa India. Gayunpaman, wala pa 
itong isang porsyento (0.16% lamang) ng 
kabuuang nabiling gamot sa bansa noong 
1999. Napakaliit nito upang makabuluhang 
pakinabangan ng mamamayan. 

Higit pa rito, walang pundamental na binabago ang 


pakitang-taong pag-aangkat ng 
gamot ni Maca-pagal-Arroyo. 
"Bagkus, sinasagasaan nito ang 


KY pangangailangang itayo 
P9.34 


ang pambansang industriya 
ng gamot. Sinusuhayan 
lamang nito ang pagsandig 
ng bansa sa mga inangkat 
na produkto, sa kapahamakan 
ng mga lokal na kumpanya at 


ba Thailand mamamayan sa pangkalahatan. 


DAHILAN NG MATAAS NA PRESYO. Sa buong Asia, 
pumapangalawa ang Pilipinas sa mga bansang 
may pinakamahal na mga gamot. Ayon mismo 
sa Bureau of Food and Drugs, sa kasalukuyan 
ay mas mataas nang 250-1,600% ang presyo ng 
mga gamot sa Pilipinas kumpara sa iba pang 
mga bansang myembro ng ASEAN. Ayon naman 
sa Health Alliance for Democracy, mas mahal 
nang 18 ulit ang presyo ng mga gamot sa bansa 
kumpara sa India, Canada at iba pang bansa kung 
saan mas mataas ang sahod ng mamamayan kaysa 
mga Pilipino. 

Sobra-sobra ang patong sa presyo ng mga 
gamot sa Pilipinas. Ang mga gamot para sa tuber- 
kulosis (TB), halimbawa, tulad ng INH (300mg.), 
Rifampicin (400 mg.) at Pyrazinamide (500 mg.) 


“Inaagrabyado...” mula sa pahina 10 


at balak na pribatisasyon ng 10 
ospital ay bunsod ng pagbitiw 
ng reaksyunaryong gubyerno sa 
responsibilidad nitong pangalagaan 
ang kalusugan ng mamamayan. 
Ipinatupad ng pambansang 
gubyerno ang debolusyon ng 
paghahatid ng serbisyong pang- 
kalusugan para umano ilapit ito 

sa mamamayan. Ipinasa na sa 
mga lokal na pamahalaan ang 
responsibilidad na ito. Ngunit 
katulad ng ginagawa ngayon 
ng pamahalaang prubinsyal ng 
Isabela, lalo lamang inilalayo sa 
nakararaming mamamayan ang 
kalingang pangkalusugan. 
Magkatuwang ngayon ang 
Dagami at AHW sa pagtutol 
sa pagsasara ng 10 hospital. 


Noong Abril, mahigit 250 mama- 
mayan, kabilang ang mga doktor 
at iba pang manggagawang pang- 
kalusugan ang nagmartsa tungo 
sa kapitolyo ng Isabela. Bilang 
tugon, isinuspinde ng gubernor 
ng lalawigan na si Faustino Dy 
Jr. ang 13 doktor na sumama 
rito. Binantaan, ginipit at binan- 
sagang mga komunista ang mga 
tumutol. 

ay ibinebenta nang P1,066.60 kahit umaabot lamang 
sa P321.30 ang gastos sa pagmamanupaktura ng 
mga ito. 

Walang tunay na pambansang industriya sa gamot 
ang Pilipinas. Ang itinuturing na lokal na industriya 
sa gamot, sa katunayan, ay pawang nagrerepake 
lamang ng mga imported na yari nang gamot ng mga 
transnasyunal na kumpanya. Kung mayroon man, 
napakaliit ng bahaging pagpoproseso at nakasalalay pa 
ang mga ito sa pag-import ng mga hilaw na materyales 
mula sa mga transnasyunal na kumpanya. 


ng itinakdang 17-20 taon. Mapagpasyang nakapag- 
tatakda ito ng monopolyo sa pagmamanupaktura at 
pagpepresyo. Nagkukumahog ang mga transnasyunal 
na kumpanya na masolo ang pinakamarami kundi 
man halos lahat ng patent sa mga gamot, laluna ang 
mga pinakakailangan. Napakalaki ng naidaragdag ng 
mga royalty sa presyo ng mga gamot sa Pilipinas dahil 
sa higpit ng pangangalaga ng gubyerno sa interes 
ng mga transnasyunal na nagmomonopolyo sa mga 
patent. Subalit sa India ay nakapagmamanupaktura 
ng de-kalidad na mga gamot sa napakamurang 

halaga dahil ang mga patent ng mga transnasyunal 


Paghahambing ng ilang piling gamot sa Pilipinas 

at ilang bansa sa Southeast Asia (datos ng DOH) 

GAMOT PILIPINAS THAILAND MALAYSIA 
Flagyl (antibiotic) 16.04 5.37 16.21 
Bactrim (antibiotic) 14.41 3.76 8.37 
Septrim (antibiotic) 15.46 s 2.80 
Betaloc (gamot sa altapresyon) 15.17 9.66 8.26 
Daonil (gamot sa diabetes) 10.60 3.76 4.08 
Dichlotride (gamot sa altapresyon) 16.13 2.15 5.99 
Ponstan (gamot sa kirot) 9.34 1.33 - 


ay naiikutan sa pamamagitan ng paggamit ng 
pagbabago ng mga proseso. Ginagawa ito sa 
basbas ng gubyerno. Sa gayon, ang presyo ng mga 
gamot na iniimport ng Pilipinas mula sa India ay 
halos 90% ang mura kung ikukumpara sa presyo 
rito sa Pilipinas. 

Hinararang din ng mga dayuhang monopolyo 
ang pagbebenta ng mga botika ng mga gamot 


na kumukumpitensya sa kanilang mga produkto, 


Ayon sa Association of Drug Industries in the 
Philippines, 72% ng lokal na pamilihan ng gamot 
ay kontrolado at monopolisado ng mga dayuhang 
kumpanya gaya ng Zuellig Pharma, Bristol Myers 
Squibb at Johnson & Johnson. Labing-isa sa 12 
pinakamalalaking kumpanya ng gamot sa bansa ay 
pag-aari ng mga dayuhang kumpanya. Noong 2000, 
umabot sa halos P4.2 bilyon ang pinagsamasamang 
ganansya ng mga ito sa bansa. 

Sa sabwatan ng mga dayuhang monopolyo at mga 
lokal na negosyante, isinasagawa ang sumusunod 
na mga iskemang nagpapataas sa presyo ng mga 
gamot sa bansa: 

Sa transfer pricing, bumibili ang mga lokal na 
subsidyaryo sa mga transnasyunal na kumpanyang 
nagmamay-ari sa mga ito ng mga hilaw na materyales 
sa presyong umiiral sa pandaigdigang pamilihan. Ito ay 
kahit makukuha nang mas mura ang mga materyales 
na ito sa loob ng bansa o sa ibang kumpanya. 

Sa fixed pricing naman, pinagkakaisahan ng kartel 
ng mga dayuhang kumpanyang pharmaceutical ang 
presyo ng mga pare-pareho nilang mga produkto. 

Ang royalty naman ay ibinabayad ng sinumang 
nais gumawa ng isang partikular na gamot sa 
kumpanyang may hawak ng patent o eksklusibong 
karapatan sa pagmamanupaktura nito sa loob 


laluna kung mura ang mga ito. Binabantaan ang 
mga botika na kung ibebenta ang mga ito ay ititigil 
ang pagsusuplay sa kanila ng mga produkto ng mga 
dayuhang monopolyo. 

Ipinapapasan din sa mamamayan ang ginagastos 
ng mga transnasyunal na kumpanya sa mamahaling 
mga patalastas sa radyo, telebisyon at mga paha- 
yagan. 

Dagdag din sa presyo ng mga gamot ang napaka- 
laking buwis na ipinapataw ng gubyerno---halimbawa 
nito ang buwis sa importasyon na umaabot sa 10-30%. 


SA LALA NG MGA SULIRANING PANGKALUSUGAN NG 
mamamayan, hindi makasasapat ang mga programang 
tulad ng GMA 50 na nakasalalay lamang sa 
importasyon ng mga gamot. Nakaugat ang suliranin 
ng napakataas na presyo ng mga gamot sa monopolyo 
ng mga transnasyunal na kumpanyang pharmaceutical 
at sa kawalan ng pambansang industriya ng gamot 
sa bansa. Hanggat hindi rin naitatatag ang mga 
batayang industriya sa bansa, tulad ng industriya ng 
mga kemikal na mahalaga sa pagmanupaktura ng 
mga gamot, hindi makakaalpas ang mamamayan sa 
gapos ng mga kumpanyang transnasyunal. Tanging 
sa pagtatatag ng mga pambansang industriyang 
ito maaasahan ang serbisyo at pakinabang para sa 
kagalingan ng mamamayang Pilipino. 


Kampanya sa rebolusyong agraryo 
sa Ilocos at Kordilyera, matagumpay 


“Mas matamis ang tagumpay kung bunga ito ng pagkilos at 
pakikibaka natin. Kung tayo ay napapanday ng apoy ng pagharap 
at pagsagot sa problema, tumitigas na parang bakal ang ating 


pagkakaisa at kapasidad na lumaban.” 


Ki ahigit 65,000 magsasaka sa 
rehiyong Ilocos at Kordilyera 
ang direktang nabenepisyuhan 
ng rebolusyong agraryo sa taong 
ito. Ayon sa Dangadang, rebolus- 
yonaryong pahayagan sa Ilocos at 
Kordilyera, ang mga pakinabang 
gaya ng dagdag na sahod, paglaki 
ng produksyon, paglawak ng 
lupang masasaka at oportunidad 
kretong tinatamasa ngayon ng N” 
nabenepisyuhang mga magsa- 
saka. Kaakibat nito, umani rin 
sila ng dagdag na karanasan fff; 
sa sama-samang pagkilos at ( 
pakikipaglaban, pag-unlad ,¢; 
ng kaisipan at kaalaman 94 
at pagtaas ng mapanlabang 
diwa. 

Nagtagumpay ang rebo- 
lusyonaryong organisasyon 
ng mga magsasaka sa ilang 
baryo sa Ilocos Sur noong Abril 
na ipagpaliban ang pagbayad ng 
tatlong taong utang, pawiin na ang 
interes na ipinatong sa interes sa 
mga nakaraang utang, at ibaba ang 
buwanang interes sa kasalukuyang 
utang mula 10% (o 120% kung 
taunan) tungong 5%. 

Iba't ibang porma ng pagkilos 
ang inilunsad kabilang na ang mga 


para makapagtrabaho ay kong- FA 


pulong barangay para himukin 
ang mga koboy (komersyante sa 
tabako) na bawasan ang interes. 
Nanggagaling sa mga frading 
center (TC) ang 


ILocos 


ipinapautang na 
kapital, ngunit ang 

mga koboy ang 
nagpapautang ng mga ito sa mga 
magsasaka sa anyo ng salapi 
o sangkap. Ang mga TC ay 


kumpanyang pag-aari ng mga 
burukrata kapitalista na bumibili ng 
tabako para sa mga imperyalistang 
kumpanyang gumagawa ng siga- 
rilyo. 

Sa tatlong magkakatabing baryo 
sa isang sonang gerilya sa Ilocos Sur, 
napataas nang P20-30 ang arawang 
sahod ng mga manggagawang bukid. 
Sa pamumuno ng grupong pang- 
organisa (GP) ng mga magsasaka, 
nahimok ang mga panggitnang mag- 
sasaka na sumuporta sa pakikibaka 


| at nakumbinse ang mga mayamang 


magsasaka na itaas ang sahod. Dahil 
sa tagumpay nito, ilan pang kalapit 
na baryo ang nakapaglunsad ng 


HA kampanya sa pagpapataas ng 


sahod ng mga manggagawang 
FON, bukid. 
Cl Bumaba mula apat na 
La betfek (bungkos ng palay) 
tungong dalawang bettek 
A ang interes sa bawat 10 
' bettek na inutang na palay 
kada anihan sa isang larangang 
gerilya sa Abra. 

Nai-breyktru sa ilang 
baryo sa Abra at Kalinga ang 
kolektibong paggawa ng payaw 
o hagdan-hagdang palayan (rice 
terraces). Pinamunuan ito ng 
mga GP sa lugar. Ang mga 
bundok na tinayuan ng mga 
bagong payaw ay inilaan sa mga 
maralita at mababang-panggitnang 
magsasaka. Bago ito, ang paggawa 
ng payaw ay natigil sa matagal 


na panahon dahil sa pagkawala ng sama-samang 
pagkilos. 

Nai-breyktru rin ang kolektibong paggawa ng komun 
na uma (kaingin) na pinamunuan ng GP ng kababaihan. 
Ito'y para sa produksyon ng dagdag na pagkain ng 
pamilya nila at ng BHB. Inumpisahan din nila ang 
pangangalap, pag-iimpok at pagpaparami ng mga butong 
itatanim. Sa ipinamalas ng kababaihan, naibwelo rin 
ang paggawa ng komun na uma at palaisdaan sa mga 
kalapit na baryo. 

Sa Kalinga, ibinalik ng rebolusyonaryong mga 
organisasyon ng mga magsasaka ang paggamit ng 
sunflower at iba pang organikong pataba sa lupa kaysa 
bumili ng komersyal na abono. Lumaki ang ani nila 
ng palay. 

Napagana rin ang mga kooperatibang natulog nang 
ilang panahon dahil nawasak ang mga organisasyong 
masa noong dekada 1990 dulot ng disoryentasyon. 
Ngayon, halimbawa, ang mga gamit sa pagsasaka ay 
ginagawa muli ng mga pandayang pinatatakbo ng mga 
kooperatiba sa ilang baryo sa Abra at Kalinga. 

Muling sumigla ang alluyon, ubbo, innabuyog at 
iba't ibang porma ng tulungan sa pagsasaka sa iba't 
ibang sonang gerilya sa Kordilyera. 


Presyo ng tabako, tumaas 


NAITAAS MULA P43-45 TUNGONG P53-55 BAWAT KILO ang 
minimum na presyo ng tabakong Virginia sa Ilocos 
Region at Abra. Bunga ito ng matagumpay na kampanya 
ng mga magsasaka mula sa tatlong prubinsya ng 
Ilocos at sa Abra mula Enero hanggang Marso 2002. 
Ang kampanya ay pinamunuan ng Stop Tobacco 
Planters’ Exploitation (STOP-EX), organisasyon ng mga 
magsasaka ng tabako sa Ilocos at Abra. Naglunsad ng 
mga koordinadong pagkilos ang mga pamprobinsyang 
tsapter ng STOP-EX na rumurok noong Marso 8 sa 
pag-ikot ng mga lider at kinatawan ng STOP-EX sa iba't 
ibang trading center (TC) na pag-aari ng mga kumprador 
kapitalista at paghingi ng pakikipag-dayalogo sa mga 
namamahala sa mga ito. Bunga ng mga ito, napapayag 
ang mga TC na itaas nang P10 kada kilo ang presyo 
ng tabako at ipagpaliban ang pagbabayad sa mga taon 
nang di nababayarang utang dulot ng mga sakuna. Sa 
ilang kaso, napapayag din ang mga TC na bawasan nang 
kalahati ang interes sa mga pautang nila. 

Malaking bigwas 
sa imperyalismong US 


Pandaraya 

ng malalaking 
negosyo 

at pagkakasangkot 


I sang malaking bigwas sa ekonomya ng 
imperyalismong US ang sunud-sunod na 
pagkabangkrap ng malalaking korporasyon 
mula pa noong nakaraang taon. Tinatayang 
$37 bilyon-542 bilyon ang mawawala sa US 
ngayong taon bunga ng mga ito. 
Kamakailan, nagdeklara ng pagkabang- 
krap ang WorldCom., ang pinakamalaking 
kumpanyang nalugi sa kasaysayan ng US. 
Ibayo nitong inilantad ang artipisyal na 
paglago ng ekonomya ng US na nakaangkla 
sa pinalobong halaga ng mga sapi sa stock 
market (pamilihan ng mga sapi) at ang likas 
na kasibaan at kabulukan ng sistemang 

kapitalista sa kalahatan. (Tingnan 
ang kaugnay na artikulo sa AB 
Hulyo 2002.) 

Bukod rito, pinatingkad rin ng 
naturang mga kaso ang malaon 
nang bulok, parasitiko at kons- 
piratoryal na mga kalakaran ng 
monopolyo kapitalismo at ang 
pagkakasangkot at pagkunsinti 
ng matataas na upisyal ng 
gubyernong US rito. 

Kabilang sa pinakamati- 
tingkad na kaso ang insider 
trading ni Bush noong 1990, nang 
dali-dali niyang ibinenta ang mga 
sapi niyang nagkakahalaga ng 
halos 5339,424 sa Harken Energy 
Corp.---walong araw bago mag- 
ulat ang kumpanya na nalugi ito 
nang 524 milyon. 

Ipinagbabawal ng batas ang 
insider trading o ang pagbebenta 


Dulot ng 
pagkabangkrap 
ng mga 
kumpanya at 
mga iskandalong 
ibinunsod nito, 
ilang buwan 
nang nagbabag- 
sakan ang 
halaga ng mga 
sapi ng halos 
lahat ng mga 
kumpanya sa 
stock market ng 
US at maraming 
mamumuhunan 
ang umiiwas 
ngayong tumaya 
rito. 


Habang isinasagawa ang 
mga imbestigasyon at pagsa- 
sampa ng kaso sa ilang sangkot 
sa mga anomalya, ang ilan 
namang malapit kay Bush ay 
patuloy na nakikinabang sa 
kanyang proteksyon. Kabilang 
dito si Thomas White na 
sangkot sa kaso ng Enron ngunit 
pinananatili sa gabineteng 
Bush bilang kalihim ng Depart- 
ment of the Army. Bilang 
isang upisyal noon ng Enron, 
dinoktor ni White ang mga 
libro ng pinamumunuan niyang 
departamento upang palabasing 
kumita ito ng 5500 milyon. 
Ibinenta niya ang kanyang 
mga saping nagkakahalaga ng 
$12 milyon bago lumitaw ang 
katotohanan at lumubog ang 
kumpanya. 


at pamimili ng mga sapi para sa 


Dulot ng pagkabangkrap ng 


sariling kapakinabangan batay sa 
panloob na impormasyong nakalingid sa publiko. 

Matingkad rin ang kaso ni Bise Pres. Richard 
Cheney sa Halliburton, isang kumpanya ng langis 
na pinamunuan niya mula 1995 hanggang 2000. 
Siya ang naging pinakaresponsable sa pagpapalobo 
ng tubo ng Halliburton nang mahigit $400 milyon 
para artipisyal na palakihin ang halaga ng mga 
sapi sa kumpanya. 

Upang pahupain ang ligalig sa sistema na 
dala ng mga iskandalo, salagin ang mga batikos sa 
kanyang administrasyon at pagtakpan ang sari- 
ling anomalya, naitulak si Bush na ipokritong 
umasta laban sa mga katiwalian ng malalaking 
negosyo. Subalit ang kaya 
lamang niyang gawin ay 
pabalat-bungang kastiguhin 
ang “masasamang iilan” at 
palawigin nang hanggang 10 
taon ang pagkabilanggo ng 
sinumang mapatutunayang 
nagkasala. 

mga kumpanya at mga iskandalong 
ibinunsod nito, ilang buwan nang nagbabagsakan 
ang halaga ng mga sapi ng halos lahat ng mga 
kumpanya sa stock market ng US at maraming 
mamumuhunan ang umiiwas ngayong tumaya 
rito. 

Pinangangambahan ng maraming kumpanya 
ang pagsingaw ng iba pang anomalya, lalupa't 
naobliga ang Arthur Andersen (kumpanya sa 
pagkukwenta na nasangkot sa pinakamalalaki 
sa mga anomalyang ito) na isumite para sa 
imbestigasyon ang mga kwenta ng halos 1,000 
kumpanyang inaawdit nito. Nagkukumahog 
din ang maraming korporasyon na isaayos 
ang kanilang mga rekord sa pinansya at 
maglabas ng panibagong deklarasyon ng kita 
sa nakaraang limang taon. 

Kasabay nito'y lumalakas ang panawagan 
ng mamamayang Amerikano na parusahan 
ang mga nagkasalang upisyal at magbigay 
ng karampatang kumpensasyon sa mga nabik- 
tima. 

Istasyon ng PNP 
sa Catanduanes, 
nireyd 


Si 
W 


TN 
NW 

A NIT | Matagumpay na nireyd 
NEGI NA ng mga Palang KAEN 
ng BHB ang munisipal na istasyon ng 
pulisya sa Bagamanok, Catanduanes noong 
Hulyo 12. Nasamsam sa breyktrung taktikal 
na opensiba ang dalawang M16, dalawang 
M14, isang shotgun, isang .45, isang .38 at 
isang 9 mm. Dalawang pulis ang napatay 
sa labanan. 


Tropa ng 74" IB, inambus 


sa Marinduque 


Tinambangan ng BHB ang mga tropa 
ng 74 IB sa Barangay Dolores, Sta. Cruz, 
Marinduque noong Hulyo 15. 

Isang sundalo at pitong myembro ng 
CAFGU ang nasugatan sa ambus. 

Ang 74 IB ay may mahabang rekord 
ng paglabag sa karapatang-tao at mga 
alituntunin ng digma sa Timog Luzon. 


Tim ng RHB, dinurog ng BHB 


Dinurog ng BHB ang walo-kataong 
pangkat ng Rebolusyunaryong Hukbong 
Bayan (RHB) noong Hunyo 29 sa isang 
sorpresang pagsalakay sa Barangay Taliptip, 
Bulacan, Bulacan. Napatay ang dalawa 
kabilang ang lider ng pangkat, habang ang 
iba ay nasugatan at sumuko. Nakumpiska 
sa naturang opensiba ang limang matataas 
na kalibreng armas, dalawang bangka at iba 
pang kagamitang militar. 

Ayon sa pahayag ng BHB-Kanlurang 
Bulacan-Pampanga, ang bandidong RHB 
ay kinamumuhian ng mamamayan dahil sa 
kanilang kriminal na gawain. Katuwang 
din sila ng pasistang militar sa paninira at 
pagtugis sa rebolusyonaryong kilusan. 


Mga krimen ng RPA, 
inilantad ng NDF-Negros 


Muling itinawag-pansin ng National 
Democratic Front (NDF)-Negros ang kriminal 
na mga aktibidad ng “Revolutionary 
Proletarian Army” at ang pakikipagsabwatan 
nito sa mga bulok na pulitiko, mga 
reaksyunaryong uri sa Negros at maging sa 
pasistang AFP. 

Ayon kay Frank Fernandez, pinuno ng 
NDF sa isla, dapat kasuhan at litisin ang RPA, 
kasama ng mga kasabwat nitong pulitiko, sa 
sari-saring krimen na ginawa nito kaugnay ng 
naganap na eleksyon. 

Kabilang dito ang pananakot sa mga 
botante upang siguraduhin ang panalo ng 
United Negros Alliance at National People's 
Coalition, mga partido ni Eduardo “Danding” 
Cojuangco. 

Ayon din kay Fernandez, aktibo nang 
siniserbisyuhan ng RPA ang malalaking 
kumprador at panginoong maylupa sa isla 
mula pa noong 1996. Aniya, panahon na rin 
upang aminin ni Arturo Tabara, lider ng RPA, 
at mga upisyal-militar sa Negros na bahagi 
na ng 303rd Brigade ng Philippine Army ang 
RPA. Katunayan, tinawag niyang base ng 
“CAFGU-RPA” ang isang safehouse ng RPA 
na nireyd ng BHB nitong Hulyo 22. 

Naganap ang naturang reyd sa Sityo Mag- 
anay, Barangay Bi-ao, Binalbagan, Negros 
Occidental nang salakayin ng isang platun 
ng BHB bandang 12:15 n.h. ang safehouse. 
Nasamsam ng BHB ang isang M14, anim 
na M16, isang garan, isang karbin, isang 
M203, mga pistola, libu-libong bala, at isang 
cellphone. Nasorpresa ang 14 na myembro ng 
RPA kaya hindi na nakapanlaban. 


Agosto 2002 . ANG BAYAN 


BALITA 


Gubernador ng Bohol, patalsikin---NDF-Central Visayas 


Ipinanawagan ng National Democratic 
Front (NDF) sa Central Visayas (CV) ang 
pagpapatalsik kay Gob. Erico Aumentado 
ng Bohol. 

Ayon kay Vide Alguna, political 
consultant ng NDF Visayas, kaaway ng mga 
Boholano si Aumentado. Aniya, prinsipal 
na tagapagpatupad si Aumentado ng mga 
neoliberal at pasistang patakaran sa Bohol. 
Todo-todong ibinukas ni Aumentado ang 
prubinsya sa mga dayuhang monopolyo 
kapitalista. Binatikos din ng NDF-CV si 
Aumentado dahil sa kanyang mga anti- 
mamamayang proyekto na magpapalayas sa 


Harasment sa mga lider masa, 
nagpapatuloy sa Davao 


MS 
C3 Kinundena ng mga militan- 
teng grupo sa Davao ang pagsasampa 
ng kasong rebelyon at kriminal sa mga 
lider ng KARAPATAN-Davao, BAYAN- 
Southern Mindanao, Farmers Association of 
Davao City at 20 iba pa. Kabilang sila sa mga 
kinasuhang kumander at mandirigma ng BHB. 
Isinampa ito noong Hulyo 15 ni Col. Eduardo del 
Rosario, kumander ng 73" IB. Walang batayan ang 
pagdemanda sa kanila at layunin lamang nitong 
patahimikin sila sa paglalantad at pagkundena sa 
tumitinding mga paglabag sa karapatang-tao. 

Kabilang na rito ang masaker sa Pangyan, 
Tamugan, Marilog District, Davao City noong Abril 
15. Anim ang namatay at pito ang sugatan, kabilang 
ang tatlong bata. 

Ibinasura ng CHR noong Hulyo ang kaso laban 
sa 73" IB at pinalabas na aksidente lamang ang 
naturang pangyayari. Sinisi pa ang mga biktima 
sa pagdalo sa kasalan ng isang myembro ng BHB. 

puu-puong libong mamamayan. Pumipinsala 
ng buhay at ari-arian ang iba pang programang 
ipinapatupad niya sa prubinsya. 

Dagdag dito, pinag-ibayo rin ni 
Aumentado ang matinding kampanyang 
militar. Pinabilis niya ang pagdaragdag 
ng pasistang tropang militar sa isla at 
agresibong pagrerekrut ng CAFGU. Umaabot 
na ito ngayon sa anim na batalyon o 2,400 
katao. Sa tinding inabot ng mga kaso 
ng paglabag sa karapatang-tao, napwersa 
kahit ang Sangguniang Panlalawigan at 
mga upisyal ng CHR ng prubinsya na 
imbestigahan ang mga ito. 


Pinalabas ding Pulang mandirigma ang tatlong 
batang nasugatan. 

Sa kaugnay na balita, kinasuhan ng mga 
progresibong organisasyon si Chief Supt. Eduardo 
Matillano, direktor ng Philippine National Police 
Region XI dahil sa kanyang marahas na dispersal sa 
isang rali noong Hulyo 1 sa Tagum City. 


Tuluy-tuloy na pagtutol sa PPA. Tuluy-tuloy na 
tinututulan ng mamamayan sa iba't ibang dako ng 
bansa ang purchased power adjustment o PPA. Sa 
Mabalacat, Pampanga, nagpahayag ang may 20,000 
konsyumer ng pagkadismaya sa PPA gayundin sa 
sunud-sunod na blackout na naranasan nila mula 
umpisa ng Hulyo. Sa Camarines Norte, lubos na 
anag. ayunan noong Hulyo 6 ng Camarines Norte 
Electric Cooperative ang isang 
resolusyong nananawagan para 
sa abolisyon ng PPA. Sa Iloilo, 
umabot sa 100 pamprubinsya't 
pambayang mga upisyal ang 
pumirma sa isang manipesto 
laban sa PPA at Electric Power 

Industry Reform Act noong Hulyo 10. Nakiisa sila 
sa People Opposed to Warrantless Electricity Rates 
at BAYAN. 


5 Pagpapatalsik ng mga bakla sa 
a Bahrain nilabanan. Kinundena 
ng mga bakla na kabilang 
sa Progressive Organization 
of Gays in the Philippines 
(Progay) ang planong pagpapalayas sa may 2,000 
Pilipinong baklang manggagawa sa Bahrain. Imbes 
na ipagtanggol sila, kinatigan pa ng rehimeng 
Macapagal-Arroyo ang ganitong plano. 


Subway sa London, pinaralisa ng welga. Pinaralisa 
ng 24 oras na welga ang halos buong subway (riles 
sa ilalim ng lupa) sa London noong Hulyo 17. 
Sa pangunguna ng Rail Maritime and Transport, 
nilalabanan ng mga manggagawa rito ang planong 
parsyal na pagsasapribado ng subway system. 

Bago ito, naglunsad rin ng isang araw na 
welga ang 750,000 empleyado ng gubyerno sa 
iba't ibang bayan noong Hulyo 16 upang igiit 
ang pagtataas ng kanilang sahod. Ang naturang 
pagkilos ay unang walk-out sa bansa sa loob ng 
mahigit dalawang dekada. 


Empleyado ng gubyerno ng Hong Kong, nagmartsa. 
Umabot sa 35,000 empleyado ng gubyerno ng Hong 
Kong at kanilang mga pamilya ang nagmartsa noong 
Hulyo 7. Tinuligsa nila ang Public Servants Pay 
Adjustment Bill na may layuning bawasan ang 
kanilang sahod hanggang 4.42% ngayong taon at 
paliitin ang depisit sa badyet na umaabot sa USS8.1 
bilyon. 


15 sibilyang Palestino patay sa pambobomba ng Israel. 
Labinlimang sibilyan, kabilang ang siyam na bata, 
ang napatay pagkatapos pasabugan ng missile mula 
sa isang F16 fighter jet ng Israel ang isang apartment 
building sa sentro ng Gaza City noong madaling 
araw ng Hulyo 23. May 145 pa na nasugatan. 
Binomba ng gubyernong Israeli ang mga kabahayan 
upang likidahin si Salah Shedadeh, lider ng 
militanteng grupong Hamas. Habang umani ng 

malawakang kundenasyon ang walang patumanggang 
pambobomba na ito, nagkasya lamang ang US sa 
pahayag na “napasobra” ang mga aksyon ng Israel. 


165 sibilyang Afghan, biktima ng pambobomba ng 
US. Umabot sa 48 sibilyang Afghan ang namatay 
at 117 ang nasugatan nang bombahin ng US ang 
isang kasalan sa Dehrawad, Uruzgan, Afghanistan 
noong Hulyo 1. Karamihan sa mga biktima ay mga 
bata. Ilampung Afghan ang nagmartsa sa upisina 
ng UN sa Kabul noong Hulyo 4 upang kundenahin 
ang pambobomba. Sa halip na humingi ng patawad, 
buong kapal ng mukha na isinisi pa ng US ang 
kanilang pagkakamali sa mga tinamaang sibilyan. 
Anila, hindi dapat sa combat zone idinaos ang 
kasalan. 


Pagpapalibre ng US sa International Criminal Court, 
tinanggihan. Tinanggihan ng European Union at Non- 
Aligned Movement noong Hulyo 10 ang mungkahi ng 
US na ipwera sa paglilitis ng International Criminal 
Court (ICC) ang mga Amerikanong bahagi ng UN 
Peacekeeping Force sa Bosnia and Herzegovina. 
Bago ito, aroganteng idineklara ng US noong Mayo 
6 na hindi ito makikipagtulungan sa ICC dahil sa 
panganib na malitis ang mga upisyal at tropa nito 
para sa mga henosidyo at iba pang krimen laban 
sa sangkatauhan. 


Pabatid 


Ang Lupong Patnugot ng Ang Bayan ay nag-aanyaya 
sa mga mambabasa na mag-ambag sa pagpapahusay 
ng ating pahayagan sa pamamagitan ng pagbibigay 
ng mga komentaryo at mungkahi, mga balita o mga 
rebolusyonaryong karanasan na maaaring ilathala. 

Inilalabas ang AB sa limang mayor na lenggwahe sa 
Pilipinas--Pilipino, Bisaya, Hiligaynon, Iloko at Waray, 
bukod pa sa Ingles. 

Magpadala ng blangkong email sa address ng edisyong 
nais ninyong tanggapin: 


angbayan updates pilipino-subscribe@yahoogroups.com 
angbayan updates bisaya-subscribe@yahoogroups.com 
angbayan updates english-subscribe@yahoogroups.com 
angbayan updates hiligaynon subscribe@yahoogroups.com 
angbayan updates iloko-subscribe@yahoogroups.com 
angbayan updates waray-subscribe@yahoogroups.com 

Editoryal 


Tumitindi ang pagpapakatuta 
ni Macapagal-Arroyo 


na mga hakbang para palawakin at pataasin ang antas ng df 
interbensyong militar ng US at pahigpitin ang kontrol sa Wi 

ekonomya at pulitika ng bansa. Puspusan ngayong ihinahabolng W) 
rehimeng US-Macapagal-Arroyo ang kagyatang pagpapatupad ng 7 
mga pagbabago sa mga batas at patakaran ng Pilipinas upang lalong 
magsilbi sa imperyalistang interes sa bansa. : 

Itinulak ng US na maaprubahan ang Mutual Logistics 
Support Agreement (MLSA) bago pa man matapos ang 
Balikatan 02-1 upang tiyakin ang permanenteng presensya 
ng mga tropang Amerikano sa bansa. 

Nakatakdang dumaan sa Pilipinas ngayong Agosto 
2 si US State Sec. Colin Powell upang madaliin ang - s 
pagpapatibay sa MLSA at buuin ang bagong mga fh W 
plano para sa pagpapakat ng mga tropang Amerikano $l, 
sa Pilipinas at pagbibigay ng suportang militar P. ta 
sa rehimeng Macapagal-Arroyo. Upang matiyak 4 
na mapipirmahan ang kasunduan, pinatalsik 
ni Macapagal-Arroyo si Bise Pres. Teofisto 
Guingona bilang kalihim ng Department of | 
Foreign Affairs (DFA). Hayagang tumutol si 
Guingona sa MLSA, sa iba pang patakaran 
at kasunduang nagliligalisa sa interbensyong 
militar at sa bulag na pagsunod sa “digmang 
anti-terorista” ng US na sumasaklaw maging sa mga 
rebolusyonaryong pwersa. 

Sa ilalim ng MLSA, mas malayang makakapaglabas-masok 
anumang oras ang mga tropang Amerikano saan mang dako ng Pilipinas. 
Bibigyang-daan nito ang malayang pagtatayo ng US ng 


B inag-ibayo na ng rehimeng Macapagal-Arroyo ang kasunod a 


Inilalathala ng Komite Sentral ng Partido Komunista ng Pilipinas 


